b'\n_START_ARTICLE_\nElektromagnet\n_START_PARAGRAPH_\nElektromagnet je vrsta magneta, pri katerem magnetno polje ustvarja pretok elektri\xc4\x8dnega toka. Magnetno polje izgine, ko tok preneha te\xc4\x8di.\n_START_SECTION_\nUvod\n_START_PARAGRAPH_\nNajosnovnej\xc5\xa1a vrsta elektromagneta je navit kos \xc5\xbeice. Tuljava (navitje) v obliki spirale, kjer se konca sre\xc4\x8data, imenujemo toroid. Veliko mo\xc4\x8dnej\xc5\xa1e magnetno polje nastane, \xc4\x8de jedro iz paramagnetnega ali feromagnetnega materiala (navadno \xc5\xbeeleza) vstavimo v tuljavo. Polje, ki ga ustvarja navitje, povzro\xc4\x8di, da se jedro namagneti in ustvari lastno polje. To polje je lahko ve\xc4\x8d sto ali tiso\xc4\x8dkrat mo\xc4\x8dnej\xc5\xa1e od tistega, ki ga ustvarja navitje samo._NEWLINE_Magnetno polje, ki ga ustvarja tuljava iz \xc5\xbeice sledi pravilu desne roke. \xc4\x8ce so prsti desne roke zviti v smeri, v kateri tok te\xc4\x8de skozi tuljavo, ka\xc5\xbee palec smer magnetnega polja znotraj tuljave. Stran magneta, iz katere nastajajo magnetne silnice, je severni pol magneta.\n_START_SECTION_\nElektromagneti in trajni magneti\n_START_PARAGRAPH_\nGlavna prednost elektromagneta v primerjavi z trajnim magnetom je ta, da je magnetno polje mo\xc4\x8d hitro spreminjati v velikem razponu s spremembo elektri\xc4\x8dnega toka. Elektromagnet s feromagnetnim jedrom ima to slabost, da ob izklju\xc4\x8ditvi in ponovni priklju\xc4\x8ditvi magneta jedro zadr\xc5\xbei nekaj preostalega magnetiziranja zaradi histereze. Magnetno polje lahko traja neomejeno \xc4\x8dasa. \xc4\x8ce skozi elektromagnet te\xc4\x8de ve\xc4\x8d elektrike, se mo\xc4\x8d magnetnega polja pove\xc4\x8da._NEWLINE_Kjer spremenljivo magnetno polje, so trajni magnetni navadno bolj\xc5\xa1a izbira. Ker elektromagnet potrebuje stalen pritok elektri\xc4\x8dne energije, porablja elektri\xc4\x8dno mo\xc4\x8d. Nenazadnje, trajni magneti so lahko narejeni tako, da ustvarjajo mo\xc4\x8dnej\xc5\xa1e polje kot elektromagneti podobne velikosti.\n_START_SECTION_\nNaprave, ki uporabljajo elektromagnete\n_START_PARAGRAPH_\nElektromagneti se uporabljajo v veliko situacijah, kjer je potrebno hitro ali lahko spremenljivo magneto polje. Veliko teh uporab vsebuje odklon curkov nabitih delcev; katodna cev in masni spektrometer spadata v to kategorijo._NEWLINE_Druge naprave povzro\xc4\x8dajo interakcijo elektromagnetne sile s silo trajnih magnetov in ustvarjajo silo. Elektromagnetno spro\xc5\xbeilo izkori\xc5\xa1\xc4\x8da dejstvo, da se pri postavitvi jedra elektromagneta proti enemu koncu tuljave pojavi sila, ki pri\xc4\x8dne jedro vle\xc4\x8di v tisto smer. Tako spro\xc5\xbeilo se navadno uporablja pri relejih, elektromagnetnih klju\xc4\x8davnicah in magnetnih ventilih. Hi\xc5\xa1ni zvonec in podobne naprave vsebujejo premikajo\xc4\x8de jedro, ki tol\xc4\x8de ob zvonec._NEWLINE_Velik del avtomatskih varovalk uporablja magnete, v avtomobilih se uporabljajo pri elektromagnetnih zavorah in sklopkah. Elektromagneti z zelo veliko mo\xc4\x8djo se uporabljajo za dvigovanje te\xc5\xbekih kosov kovine. Magnetni levitacijski vlaki uporabljajo mo\xc4\x8dne elektromagnete za lebdenje nad tra\xc4\x8dnicami. _NEWLINE_Elektromagneti se uporabljajo v elektromotorjih za ustvarjanje rotacijskega magnetnega polja, ki vrti motor, ali v linearnih motorjih za ustvarjanje potujo\xc4\x8dega magnetnega polja ki poganja projektil.'